เนื้อหาในคำแถลงชี้แจงข้อเท็จจริงและข้อกฎหมายอันสำคัญที่ศาลควรสั่งว่าคดีไม่มีมูล ไม่ควรจะมีความยาวมากเกินไป เพราะเหตุใด
ก. จะพาลทำให้ศาลไม่อยากอ่าน หรือไม่เข้าใจเนื้อหาหรือประเด็นอันสำคัญได้
ข. ศาลมักไม่ค่อยใช้อำนาจเรียกพยานบุคคล พยานเอกสาร หรือพยานวัตถุ มาในชั้นไต่สวนมูลฟ้อง
ค. เป็นพยานหลักฐานที่แสดงให้เห็นชัดเจนว่าจำเลยไม่ได้กระทำความผิด
ง. สามารถสนับสนุน หรือเพิ่มน้ำหนักให้กับคำแถลงฯ ได้
คำตอบได้แก่ ก.  เพราะว่า เนื้อหาในคำแถลงชี้แจงข้อเท็จจริงและข้อกฎหมายอันสำคัญที่ศาลควรสั่งว่าคดีไม่มีมูล ไม่ควรจะมีความยาวมากเกินไป เพราะจะพาลทำให้ศาลไม่อยากอ่าน หรือไม่เข้าใจเนื้อหาหรือประเด็นอันสำคัญได้ ควรจะเขียนเนื้อหาให้กระชับรัดกุม  ไม่วกวน เข้าใจง่าย และที่สำคัญจะต้องสามารถจูงใจให้ศาลเห็นว่าคดีของโจทก์ที่ฟ้องมานั้นไม่มีมูลจริงๆ 

ทั้งนี้เป็นศิลปะอย่างหนึ่งของทนายความ ที่จะต้องใช้ถ้อยคำที่กระชับ แต่ก็ยังสามารถจูงใจให้ผู้อ่านเห็นคล้อยตามเนื้อหาได้ ซึ่งในส่วนนี้อยากแนะนำให้เพื่อนทนายความหาอ่านหนังสือเรื่อง “ภาษากฎหมายไทย” ของอาจารย์ธานินทร์ กรัยวิเชียร ซึ่งแนะนำหลักการเขียนเอกสารทางกฎหมายได้อย่างดี

ในการทำคำแถลงฯ จะพยายามใช้ความยาวไม่เกิน 3-6 หน้าแบบฟอร์มศาล (ไม่ใช่หน้ากระดาษ a4 ) ซึ่งเห็นว่าเป็นความยาวที่เหมาะสม คือ ไม่น้อยเกินไปจนเสียเนื้อหา และไม่มากเกินไปจนเยิ่นเย้อและทำให้ศาลไม่อยากอ่าน
ประมวลกฎหมายวิธีพิจารณาความแพ่งฯ(วิแพ่ง),ประมวลกฎหมายวิธีพิจาณาความอาญา(วิอาญา)